Source: https://allatvilag.net/tag/itelet/
Timestamp: 2020-07-09 22:59:40
Document Index: 5127108

Matched Legal Cases: ['bíróság ', 'Bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ']

itélet | Állatvilág net
Címke: itélet
Agyonverte az állatmenhelyet üzemeltető nőt
Jogerős ítéletet hozhat kedden a másodfokon eljáró Győri Ítélőtábla annak a férfinak az ügyében, aki a vád szerint három évvel ezelőtt agyonverte a közeli Bőnyön működő állatmenhelyet üzemeltető idős asszonyt, majd értékeivel távozott.
Emberölésért tavaly szeptemberben tíz év börtönnel sújtotta Augusztinyi Csabát az első fokon eljáró Győr-Moson-Sopron Megyei Bíróság, és mellékbüntetésként öt évre eltiltotta a közügyek gyakorlásától, továbbá körülbelül 1,75 millió forint bűnügyi költség megfizetésére kötelezte.
Köszler Ferenc bíró szóbeli indokolásban akkor azt mondta: nem fér kétség ahhoz, hogy a vádlott követte el az emberölést, és az elkövető feldúlt állapotát nem látták elegendőnek ahhoz, hogy kimondják az erős felindultságot. Mivel az erőszakos cselekmény és a vagyontárgyak elvétele között órák teltek el, nem a vádiratban szereplő kifosztás, hanem lopás miatt marasztalták el Augusztinyi Csabát.
Az ügyész már akkor jelezte, súlyosbításért fellebbez, mert kifosztásból lopássá minősítette a bíróság az áldozat értékeinek elvételét. Augusztinyi Csaba és ügyvédje enyhítést kért; a jogi képviselő a tárgyaláson is többször kifejtette: szerinte nem bizonyítható, hogy emberölés történt, így ügyfele legfeljebb súlyos testi sértésért volna elmarasztalható.
A vádirat szerint a harmincas évei elején járó férfi egy heves – részben személyes jellegű, részben anyagi természetű – vita után 2008 szeptemberében agyonverte munkaadóját. Ököllel, majd fejszenyéllel halálos sérüléseket okozott a bőnyi állatmenhelyet üzemeltető magyar származású, brit állampolgárságú nőnek. A tettes elégette, majd egy közeli telken elásta Eva Rhodes földi maradványait, néhány ezer forintját és laptopját pedig magához vette.
A férfi az első tárgyalási napon beismerte a terhére rótt bűncselekmények elkövetését, majd az utolsó szó jogán azt mondta: megbánta tettét. Eva Rhodes hozzátartozói és barátai Orbán Viktornak címzett levelet adtak át a magyar kormányfő szóvivőjének a nyáron Bécsben. Ebben Judith Majlath, az áldozat testvére – aki nyilvánosan több alkalommal az ügy eltussolásával vádolta a magyar hatóságokat, a bírókat pedig korruptnak bélyegezte – a miniszterelnök segítségét kérte abban, hogy Magyarország adja ki az ügy dokumentumait a brit hatóságoknak. Forrás: Privátkopó.hu
Tags: agyonverte, állatmenhely, bécs, emberölés, eva rhodes, hatóság, itélet, menhely, orbán viktor
Posted on 2011 2011 by Lazado — Hozzászólás most!
1,7 millió forintba került a domaszéki orvvadászat és az állatkínzás
Tiltott időben, tiltott helyen, tiltott fegyverrel és tiltott módszerrel vadászott Domaszéken két szegedi férfi – írtuk nemrégiben. A Szegedi Városi Bíróság társtettesként elkövetett lopás és – tettesként, illetve bűnsegédként – elkövetett állatkínzás vétségében mondta ki bűnösnek a két vádlottat, s ezért 150 ezer, illetve 220 ezer forint pénzbüntetéssel sújtotta őket, valamint meg kell téríteniük 908 ezer forint bűnügyi költséget, 400 ezer forint kártérsítést és 24 ezer forint eljárási illetéket kell fizetniük.
Az eset szálai 2008 októberébe nyúlnak vissza. A vádirat szerint az első- és másodrendű vádlott, J. Antal, illetve Sz. István, egy ismert szegedi cég igazgatója 2008-ban érvényes vadászengedéllyel és vadászfegyverre kiadott érvényes fegyvertartási engedéllyel rendelkezett, mindketten a Dorozsma-Domaszék Vadásztársaság tagjai voltak – írja a lap. 2008. október 22-én az elsőrendű vádlott magához vette engedéllyel tartott vadászlőfegyverét és a másodrendű vádlott társaságában, az annak tulajdonát képező terepjáróval sötétedés után, este 7 óra körül az Alföldi Golf Klub, illetve az M5-ös és az E75-ös számú út által határolt, napraforgóval ültetett területre hajtottak. A gépkocsit a másodrendű vádlott vezette, míg az elsőrendű vádlott a gépkocsi szivargyújtójáról üzemeltetett kézi reflektorral próbálta bevilágítani a gépkocsi körül lévő területet. A vádlottak őzeket észleltek, ezért a másodrendű vádlott a gépkocsit leállította, azonban a gépkocsi távolsági fényszóróit égve hagyta, ezzel bevilágítva a gépkocsi előtti területet. A vádirat szerint ezt követően az elsőrendű vádlott vadászfegyverével a bevilágított területre három célzott lövést adott le, amelyből kettő célt ért és a lövések kettő őzbakot terítettek le, az állatok azonnal kimúltak. Az őzbakok a Domaszéki Földtulajdonosok Széchenyi Zsigmond Vadásztársaságának tulajdonát képezték.
A vádirat szerint ezt követően a vádlottak az állati tetemeket a terepjáróba pakolták és azokkal a másodrendű vádlott tanyájára hajtottak. A vádlottak a tetemeket az autóból kivették és az egyiket elkezdték kizsigerelni, feldarabolni, amikor rendőrjárőrök jelentek meg a tanya udvarán és felszólították őket tevékenységük abbahagyására, melynek eleget tettek.
A vadászati törvény a vad és élőhelyének védelme érdekében tiltja az úgynevezett vadászati tilalmi időben – ami őzbak esetében szeptember 30. és április 15. napja közötti időtartam – a vadászatot. Emellett a törvény a vadászat rendje megsértésének minősíti a vaddisznó és a róka vadászatának kivételével a csillagászati napnyugtát 1 órával követő és a csillagászati napkeltetét 1 órával megelőző időpontok közötti vadászatot. A kérdéses napon a csillagászati napnyugta 16 óra 42 perckor volt. Emellett a törvény értelmében a vadászat rendjének megsértésének minősül az őzre történő vadászat esetén az 1000 Joule-nál kisebb csőtorkolati energiájú vadászlőfegyverrel történő vadászat is. A vádlottak ezen jogszabályi előírások megsértésével ejtették el az őzbakokat.
A Szegedi Városi Bíróság az elsőrendű vádlottat társtettességben elkövetett lopás és állatkínzás bűntettében bűnösnek találta és 150 ezer forint pénzbüntetésre ítélte, a másodrendű vádlottat társtettességben elkövetett lopás és állatkínzás bűnsegédi bűnrészeseként találta bűnösnek és 220 ezer forint pénzbüntetésre ítélte. Ezen felül a bíróság ítélete szerint a vádlottaknak 400 ezer forint kártérítést kell fizetniük a domaszéki Széchenyi Zsigmond vadásztársaságnak, valamint meg kell téríteniük 908 ezer forint bűnügyi költséget, és be kell fizetniük 24 ezer forint eljárási illetéket. Kádár József Gábor bíró indoklásában többek között elmondta: a vádlottak tiltott időben, tiltott helyen, tiltott fegyverrel és tiltott módszerrel vadásztak. Közölte: életszerűtlen, amit az elsőrendű vádlott előadott, miszerint a saját tenyészetéből hozott két, összekötözött őzet, azokat furikázták a terepjáró platóján egy-másfél óráig, miközben a vádlottak elmondása szerint a rókákat hajkurászták, majd a másodrendű vádlott tanyáján közelről fejbe lőtték az állatokat. A genetikus szakvéleménye szerint a platón és az autóban talált vérnyomok megegyeztek a napraforgótáblában elejtett őz vérével, ugyanis az utóbbi helyen is találtak vérnyomokat.
A bíró elmondta: a vádlottak utólag próbálták menteni magukat a felelősség alól, ami nem vezetett eredményre. Kádár József Gábor bejelentette: az ügy jogerős lezárása után magánokirat-hamisítás miatt eljárást indít az elsőrendű vádlott ellen. Az ügyész tudomásul vette az ítéletet, míg a vádlottak és ügyvédjük felmentésért fellebbezett, így az ítélet nem jogerős – írja az Agromonitor.hu
Tags: bíróság, itélet, orvvadász, orvvadászat, pénzbüntetés, tiltott fegyver, tiltott idő, vadászat, vadászati törvény
Posted on 2011 2011 by paci — Hozzászólás most!
Stohl egy Esély nevű lovat kapott ajándékba
Esélyt nevű lovat kapott Stohl – Stohl Andrást a névnapján lepte meg egyik rajongója egy lóval. A népszerű színész egy kecskeméti lánytól kapta a különleges ajándékot, amit egyik barátja istállójában tart. Az állat neve beszédes, ugyanis az Esély névre hallgat.
– Egy kecskeméti család lányáé volt a ló, tudták, hogy nagyon szeretek lovagolni, szenvedélyem, gyógyszerem a családom után a természet. Úgy gondolták: lelkileg sokat segítene rajtam, ha egy saját lovam lehetne. Névnapomon csörrent meg először a telefonom: „annyi sarat dobáltak önre, hogy szeretnénk kifejezni szeretetünket” – mondta egy ismeretlen férfihang.
Először viccnek, rossz tréfának véltem, de kérték, hogy menjek fel a internetre és nézzem meg az ajándékom, amit el is hoznak nekem Fótra. A hat éves lónak még csikó korában adták ezt a nevet – mesélte a Blikknek Stohl, miközben lecsutakolta az állatot.
– Már akkor megszületett az én Esélyem, amikor még fogalmam sem volt a létezéséről. Barátaimat kérdeztem, hogy mit tegyek. Mind furcsa, különös jelnek gondolták, amit tetézett, hogy éppen volt egy üres hely az egyik ismerősöm lovardájában. Így az új jövevény „ellátását” is ajándékba kaptam – tette hozzá Stohl, aki persze az önfeledt lovaglás mellett nem felejti el azt sem, hogy hamarosan újra bíróság elé kell állnia tavaly májusi, súlyos közlekedési balesete miatt és megvan az esély arra, hogy az elsőfokú ítélet után ezúttal is letöltendő börtönbüntetést kap.
A színész a Blikknek bevallotta: azóta rengetegszer átgondolta az életét, már belátja, hogy számtalan jelet, figyelmeztetést, de esélyt is kapott a változtatásra. A legnagyobbat tíz éve, amikor szintén ittasan egy fának hajtott és napokig kómában volt.
– Szinte halálos sérülésekből raktak össze az orvosok, akkor újraszülettem, de idővel elfelejtettem micsoda ajándékot, esélyt kaptam akkor.
Figyelmeztetett édesanyám is, hülye voltam, mert nem hallgattam rá. Biztos vagyok benne, hogy a sors az utolsó lehetőséget adta meg, – függetlenül attól, hogy milyen büntetést szabnak ki rám – olyan lelki változást élhettem át, ami véglegesen megváltoztat. Egészen más dolgok váltak számomra fontossá, mint eddig – mondja a sorsát eldöntő ítéletre váró színész, aki csak a neve miatt fogadta el a különleges ajándékot. Forrás: TV2, Blikk.
Categories: Hírek, Lovak
Tags: ajándék, bíróság, itélet, közlekedési baleset, lovaglás, Lovak, paci, stohl, stohl andrás
Állatkínzásért felfüggesztett börtönre ítélték el a férfit
Nemesgörzsöny – Állatkínzás vétsége miatt jogerősen felfüggesztett szabadság vesztésre ítéltek egy férfit minap a pápai bíróságon.
A bíróság indoklásában az szerepel, hogy az állattenyésztéssel foglalkozó V. J. nemesgörzsönyi ingatlanán 25 szarvasmarhát és egy lovat tartott. Az állatokat tavaly májustól nem gondozta, nem biztosította a minimális ellátásukat sem, ami július közepéig 18 szarvasmarha éh- és szomjhalálához vezetett. A 37 éves állattenyésztő a tetemek egy részét a falu külterületén lévő, saját tulajdonú trágyadepóban helyezte el, az oszlási folyamatnak indult tetemek viszont háza udvarán és a karámban maradtak. A következő hetekben újabb két szarvasmarha hullott el, mert gazdájuk éheztette őket.
Az életben maradt, de sovány, legyengült állapotban lévő teheneket kényszervágásra utalta az állatorvos, viszont a lovat tovább gondozhatta a vádlott. A Pápai Városi Bíróságon dr. Maros Mihály a bűncselekményt beismerő férfit állatkínzás vétsége miatt hat hónap börtönbüntetésre ítélte, aminek a végrehajtását két évre felfüggesztette.
Tags: álaltkínzás, itélet
Posted on 2011 2011 by Zeusz — Hozzászólás most!
Elnémította Stohlt a súlyos ítélet
Enyhébb büntetésben reménykedett Stohl András, akit tegnap első fokon két év négy hónap letöltendő börtönre ítéltek. A színész egy éve ittasan okozott balesetet.
A Budakörnyéki Bíróság zsúfolásig megtelt, legnagyobb termében hamar kiderült, hogy Stohl András nem számíthat sok jóra, mert a baleset egyik áldozata, a 77 éves Kaincz Pál a szakértői vélemény szerint maradandó sérüléseket szenvedett. Bicegve érkezett a tárgyalóterembe, és Stohl leszegett fejjel hallgatta a tanúvallomását.
– Fáj a lábam, nem tudom terhelni. Amikor elmegyek a templomba, ott a haverok, a fiúk mindig mondják: Pali bácsi még mindig sántít. A baleset óta az egész család ideges, nyugtatókat, fájdalomcsillapítókat szedek. Hetente négyszer járok gyógytornára – olvasta fel előre megírt szövegét az idős férfi, majd a bíró kérdéseire elmondta: – Természetesen kérünk kártérítést, nagyon sok fizetnivalónk van, azóta sincs kocsink. Megműtöttek, a lábamba beépítettek egy sínt, s addig benne is marad, amíg a bakancsot fel nem dobom – magyarázta, miközben látszott rajta, állni is nehezére esik. Majd Stohlhoz fordult, aki bocsánatot kért tőle.
– Mit tudjak csinálni, elfogadom. Ő is ember – mondta a bíró kérdésére, majd hozzátette: – Jobb lett volna, ha soha nem is találkozunk.
A perbeszédben az ügyész letöltendő börtönt kért Stohlra, ügyvédje pedig minél enyhébb büntetést.
– Rettenetesen sajnálom, hogy egy ilyen bűncselekményt elkövettem, hogy ilyen súlyos sérüléseket okoztam. Úgy érzem, hogy a tetteimért felelnem kell – szedte össze gondolatait egyre halkuló hangon a színész, aki ekkor már tisztában lehetett vele, hogy súlyosabb büntetésre számíthat, mint amiben addig bízott.
Ezt később igazolták az elsőfokú ítéletet ismertető bíró, dr. Léhmann Zoltán szavai.
– Stohl András vádlott bűnös ittas állapotban járművezetés bűntettében. Ezért őt a bíróság kettő év négy hónap börtönre, öt év gépjárművezetéstől való eltiltásra és három év közügyektől eltiltásra ítéli – közölte a bíró, majd hozzátette, hogy Stohlnak összesen 650 965 forint bűnügyi költséget is meg kell térítenie az államnak.
Az indoklásból kiderült, hogy enyhítő körülményként értékelték Stohl beismerő vallomását, igaz, ez csak akkor lett teljes, amikor a bizonyítékok is előkerültek vele szemben, valamint azt, hogy három gyermekről gondoskodik, bocsánatot kért az érintettektől és Kaincz Pál maradandó sérülései enyhe fokúak. Súlyosbította viszont az ítéletet, hogy Stohl ittasan vezetett, s közel 120 kilométeres sebességgel hajtott, négy órán át ittasan ült a volánnál, elhagyta a helyszínt, a felelősséget is megpróbálta másra hárítani, büntetett elő – életű és további három könnyű sérültje volt a balesetnek.
A színész-műsorvezető búskomoran hallgatta végig az ítéletet, amit az ügyész tudomásul vett, Stohl pedig bejelentette: fellebbez. Noha az RTL Klub sztárja számos alkalommal megjegyezte, vállalja tette következményeit, s ő maga „kérte”, hogy a sajtót ne tiltsák ki a tárgyalásról, ám a súlyos elsőfokú ítélet a jelek szerint lesújtotta. Kérdésünkre csak ennyit közölt:
– Továbbra sincs mit mondanom – majd sietve, meggyötört arccal távozott a bíróságról.
Császár Előd példája ad erőt: Nagy érdeklődést váltott ki a Bors néhány napja megjelent írása, amelyben arról számoltunk be, hogy Stohl András védelmét az a Péchy Kristóf látja el, aki anno Császár Elődét. A énekest halálos közúti baleset gondatlan okozásának vétsége miatt első fokon egy év letöltendő fogházra ítélték, másodfokon másfél évet kapott, aminek letöltését azonban három év próbaidőre felfüggesztették. Úgyhogy Stohlnak lehet még reménye, igaz, Császár Előd büntetlen előélettel állt a bíróság elé.
Stohl Andrást is érintő bejegyzések: A vadász öl! – Stohl vadászata miatt nyomoznak – Bodrogi Gyula idén is öldöste az állatokat – Bodrogi védi Stohlt, egyik állatgyilkos a másikat – Stohl András tilosban, élvezetből szarvasbikát ölt – Stohl Afrikában állatokat gyilkolhat? – Stohl András Afrikába megy állatokat ölni – Stohl fegyverét elkobozták, amellyel rengeteg állatot ölt meg – Stohl András tiltott éjjellátóval vadászta a vadakat – Stohl András állatokon embereken tipor át videó – Stohlt hogy érdekelnék az állatok, ha a baleset sérültjei se érdekelték – Stohl András nem csak agyonlőtt vadakat hagy maga után – Stohl András kedvtelésből állatokat öl
Tags: bíróság, bodrogi gyula, császár előd, itélet, ittas vezetés, stohl andrás, vadász
Posted on 2010 2010 by Lazado — Hozzászólás most!
Elítélték az állatkínzót
Felfüggesztett börtöntbüntetést szabtak ki egy nőre Somogy megyében. Az asszony borzalmas körülmények között tartotta kutyáit és más állatait jákói ingatlanján. Közülük több elpusztult, illetve néhányat utólag el kellett altatni, mert már nem tudtak segíteni rajtuk.
A nő ellen tavaly tavasszal érkezett bejelentés, ekkor jártak kint nála a kaposvári Philip Állat- és Természetvédő Egyesület önkéntesei, akik elképesztő állapotokat tapasztaltak. Az egyik újfundlandi már lábra sem tudott állni, végtagjait legyek és kukacok lepték el. A többi állat is éhesnek, ijesztően soványnak tűnt, az egyik fóliasátor mögött elhullott kölyköket találtak. A borzalmas körülményekről még több részletet tudhattok meg itt.
Összesen negyvenhét kutya, huszonnégy kecske, három birka, tizenöt disznó, és több mint száz baromfi sínylődött a telepen nagyon rossz körülmények között. A nő azt állította, hogy a kutyákat szaporítóktól szerezte, akik nem tudtak pénzért túladni rajtuk, ezért ingyen is el lehetett vinni. A Sonline információi szerint maga is pénzért szerette volna árulni őket, megfelelően gondoskodni róluk azonban a jelek szerint nem volt hajlandó.
A Philip vezetői már jegyzői papírt is szereztek, hogy magukkal vihessék a szenvedő állatokat, de az akció nem ment zökkenőmentesen. Az asszony ellenkezett, rendőrt is hívott, akik jogi okokra hivatkozva nem tudtak segíteni az állatvédőknek. Végül a kiskorpádi körjegyzőség írásban fordult a rendőrséghez, akik ezután érvényt tudtak szerezni a jegyzői határozatnak, az állatokat végre el lehetett szállítani. Némelyiknek későn jött a segítség, néhány nagyon rossz állapotban lévő állatot el kellett altatni, de a többiek is állatorvosi ellátásra szorultak.
A bíróság első fokon egy év négy hónap, két évre felfüggesztett börtönbüntetésre ítélte a nőt állatkínzás miatt. Az asszony tagadja a vádakat. “Nem igaz, hogy ellátatlanok voltak, járt náluk az állatorvos, a gyógyszereket is beadtam nekik, nem sajnáltam rá a családom pénzét, pedig így, utólag tiszta ráfizetés volt minden, hiszen elvették tőlem az állatokat” – nyilatkozta.
A másodfokú testület az összegyűlt fotók, videók és tanúvallomások alapján helyben hagyta az elsőfokú bíró ítéletét, vagyis az állatkínzásért kirótt, két évre felfüggesztett egy év négy hónapos börtönbüntetés immáron jogerős. Forrás: MTI, Farm, Sonline
Categories: Cikkek, Háziállatok, Kutya, Macskák
Tags: állatkínzás, elitélték, itélet, philip állatvédő egyesület
Tíz év Eva Rhodes gyilkosának: Majláth Judit nemzetközi bírósághoz fordul
Első fokon tízéves börtönbüntetésre ítélte a Győr-Moson-Sopron Megyei Bíróság azt a 30 éves férfit, aki a vád szerint két évvel ezelőtt brutális kegyetlenséggel megölte a bőnyi állatmenhely vezetőjét, a magyar származású brit állampolgár egykori fotómodellt, Eva Rhodest (képen). A férfi korábban már beismerte, hogy elszámolási vitába keveredett az asszonnyal, amelynek következtében agyonütötte, majd a holttestet gázolajjal leöntötte és elégette.
Az ózdi férfi egy bőny-szőlőhegyi telken próbálta meg eltűntetni a bűncselekmény nyomait, miután 2008 szeptemberében agyonverte munkaadóját. Ököllel, majd baltanyéllel halálos sérüléseket okozott a bőnyi állatmenhely vezetőjének.
Köszler Ferenc bíró: “Bűnös emberölés bűntettében és lopás vétségében. A megyei bíróság halmazati büntetésül 10 év börtönre és 5 év közügyektől eltiltásra ítéli.”
“Kő kövön nem fog maradni!” – mondta felindultan az áldozat nővére. Az osztrák állampolgárságú Majláth Judit vitatja az eljárás szakszerűségét. Szerinte a nyomozás nem terjedt ki minden részlet tisztázására, például arra, hogy valaki felbérelte-e Augusztinyi Csabát testvére megölésére.
Majláth Judit: “A nyom hallgat. Ez így is van. De azért hallgat a nyom, mert ez a bíróság, ez az eljárás betapasztotta a száját. Mi pedig ezt a szájat minden eszközzel fel fogjuk feszíteni.”
Az ítélet nem jogerős, az ügyész súlyosbításért, a vádlott védője enyhítésért fellebbezett. Majláth Judit úgy nyilatkozott, nemzetközi bírósághoz fog fordulni az igazság kiderülése érdekében.
Tags: bíróság, eva rhodes, gyilkosság, itélet
Visszakapja a kutyákat az állatkínzó
Felmentette az állatkínzás vádja alól az ügyészség azt a férﬁt, aki iszonyatos körülmények között tartotta német juhászkutyáit. Amint arról a Blikk is beszámolt, a Német Juhászkutya Fajtamentés Alapítvány vette gondozásba a 26 fajtatiszta ebet, amelyek közül kilenc elpusztult. Az ügyészség az állatorvosi szakvélemények ellenére is úgy döntött, hogy a kutyatartó nem követett el állatkínzást, így megszüntette ellene a büntetőeljárást.
A hatályos jogszabályokat, valamint a helyi ügyészség állásfoglalását ﬁgyelembe véve megállapítást nyert, hogy Sz. János Tibor tette nem bűncselekmény, ezért az eljárást a rendőrség megszüntette – mondta Kovács Viktória, a PMRFK sajtóreferense.
Az állatvédők nem akartak hinni a szemüknek, amikor kézhez kapták a határozatot.
– Kilenc kutya pusztult el, és a többi is szörnyű állapotban van – mi ez, ha nem állatkínzás?! – háborgott Kovács Violetta, a Német Juhászkutya Fajtamentés Alapítvány elnöke. – Az egészen biztos, hogy nem hagyjuk ennyiben a dolgot. Fellebbezni fogunk, ennek az embernek felelnie kell a bűnéért.
Tags: állatkínzás, itélet
Posted on 2010 2010 by ht — Hozzászólás most!
Pénteken 30 nap börtönbüntetésre és 3 év próbaidőre ítélte a bíróság azt a nőt, aki féltékenységében barátja kutyáját a hűtőre ragasztotta. A 21 éves coloradói Abby Toll-t a bíróság vétkesnek találta állatkínzás bűntettében. A fiatal nő hajszalaggal és ragasztószalaggal összekötözte barátja két éves Shiba Inu fajájú kutyájának állkapcsát és lábait, majd fejjel lefele a hűtőre ragasztotta. Az állatkínzó azt mondta, azért tette ezt, mert barátja többet foglalkozott a házi kedvenccel, mint vele.
Abby Toll bűnösnek vallotta magát, a börtönbüntetést egy évre felfüggesztették. A kutyust egy másik család örökbe fogadta.
Posted on 2010 2010 by ht — 1 hozzászólás
Kitoloncolták Japánból az elítélt bálnavédő aktivistát
Repülőgépre tették, és hazaküldték pénteken, Japánból Peter Bethune-t, az új-zélandi állatvédőt a két nappal korábbi ítéletnek megfelelően. A 45 éves férfit szerdán két év börtönre ítélte egy tokiói bíróság, mert a vád szerint megtámadott egy japán halászhajót és megsebesített egy japán tengerészt”. Az aktivista büntetését öt évre felfüggesztette a bíróság, amely elrendelte a kitoloncolását.
Bethune a Sea Shepherd Conversation Society nevű állatvédő szervezet tagjaként februárban felmászott egy japán bálnavadászhajó fedélzetére, ahol elfogták. Peter Bethune azért mászott fel a hajóra, hogy “letartóztassa” a japán kapitányt “gyilkossági kísérlet” miatt.
A korábbi évekhez hasonlóan a természetvédők januárban is meg akarták akadályozni a bálnák leölését, és több “tengeri ütközetet” vívtak a vadászokkal. Az egyik akcióban kettétört, majd hat emberrel a fedélzetén elsüllyedt az állatvédők Ady Gil nevű csúcstechnikás hajója, miután összeütközött az egyik japán hajóval, amelynek mozgását akadályozni próbálta.
Bethune egy hónappal később egy jet ski-vel közelítette meg a bálnavadászok járművét, hogy “letartóztassa” annak kapitányát. Ám végül őt fogták el.
A május végén kezdődött perben az ügyészség azzal vádolta meg a férfit, hogy egy vajsavból készített bűzbombával megsebesítette a bálnavadász hajó legénységének egy tagját. Az új-zélandi aktivista elismerte, hogy bevetette a savas anyagot, de tagadta a testi sértést. A birtokháborítás, a fegyverviselés, az anyagi kár okozása, illetve a hajó akadályozása vádpontokban bűnösnek vallotta magát.
Categories: Hírek, Vadállatok
Tags: bálnavédő, elitélt, itélet
Gondoljunk a kutyákra is Szilveszterkor
Tajvan betiltotta a ragadozó állatok uszonyának levágását
Sétabusz sztárokkal az Illatos úti kutyákhoz
Agyonlőtt kutyák, és harcias állatvédők
Segítség, beteg a madaram
Nem félnek az állatkínzók, hisz úgysem büntetik őket
Jó vagy drágám, de csak a gyereked és az állatod nélkül!
Felgyújtottak egy kutyát